འགྱུར་ལྡོག་ཆེ་བའི་འཇིག་རྟེན་འདིར།དམག་འཁྲུག་དང༌།འཇིགས་སྐུལ།དྲག་ཟིང༌།མི་རིགས་འཐབ་རྩོད།ཕྱོགས་ཞེན་རིང་ལུགས།འདོད་བསོད་ལ་བརྟེན་པའི་དཔལ་འབྱོར།དབུལ་ཕྱུག་དང་དབང་ཆ་སོགས་འདྲ་མཉམ་མིན་པའི་དཀའ་ངལ་འདི་དག་ཚང་མ་རང་གཅེས་འཛིན་གྱི་ལྟ་སྤྱོད་ཁོ་ན་ལས་བྱུང་བ་ཡིན་གཤིས།དཀའ་ངལ་འདི་དག་ལ་གདོང་ལེན་བྱེད་ཐབས་ཉག་གཅིག་ཡོད།དེ་ནི་བདག་གཞན་མཉམ་བརྗེའི་བསམ་བློ་དང༌།གཞན་གྱི་དཀའ་ངལ་སེལ་ཐབས་ལ་འབད་པའི་ལྷག་བསམ་གོང་སྤེལ་གཏོང་བའི་གཞན་ཕན་གྱི་བསམ་སྤྱོད་སྐྱེད་སྲིང་བྱ་རྒྱུ་དེ་ཡིན་སྟབས།གཞི་རྩའི་ཆ་རྐྱེན་འདི་ནི་འགྲོ་བ་མིའི་ཤེས་ཡོན་སློབ་སྦྱོང་གི་རྩ་དོན་ལྟེ་བ་དེ་ཡིན་པས་རྩེ་གཅིག་ཏུ་འབད་དགོས།